অপূর্ব দেশে থাকতে ভালো ফুটবল খেলত তাই এলাকার ফুটবল ক্লাবের ছেলেরা অপূর্বকে সংবর্ধনা দিবে বলে ঠিক করে। সে অনুযায়ী একটি প্রীতি ফুটবল ম্যাচের আয়োজন করে এলাকার ছেলেরা। চৈতি এসে বলে, এই খেলাটি হবে ব্রাজিল আর আর্জেন্টিনার মধ্যে। যেহেতু চৈতি ব্রাজিল সাপোর্ট করে তাই সে ব্রাজিল টিম ম্যানেজারের দায়িত্ব পালন করে। অন্যদিকে আর্জেন্টিনার সমর্থক হিসেবে দলের ম্যানেজারের দায়িত্ব নেয় এভ্রিল। আর খেলায় যে জিতবে অপূর্ব হবে তার। কিন্তু ম্যাচ হয় ড্র। বিপাকে পড়ে দুই বোন। তারপর নানা ঘটনার মধ্য দিয়ে এগিয়েছে ‘ফুটবল প্রেম’ টেলিফিল্মটির কাহিনি।